Diari Oficial de la Generalitat Valenciana


Sumari del DOGV 3845, del 27-09-2000 (2000/7755)

RESOLUCIÓ de 18 de setembre de 2000, de la Direcció General d'Ordenació i Innovació Educativa i Política Lingüística, per la qual es convoquen els premis extraordinaris de Batxillerat Unificat i Polivalent de la Comunitat Valenciana corresponents al curs acadèmic 1999-2000.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3845

Data del DOGV
:   27-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7755


Data del document
:   18-09-2000

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * premi cultural
    * distinció honorífica
    * ensenyament secundari

RESOLUCIÓ de 18 de setembre de 2000, de la Direcció General d'Ordenació i Innovació Educativa i Política Lingüística, per la qual es convoquen els premis extraordinaris de Batxillerat Unificat i Polivalent de la Comunitat Valenciana corresponents al curs acadèmic 1999-2000. [2000/M7755]
  
L'Ordre de 10 de febrer de 1992 de la Conselleria de Cultura, Educació i Ciència (DOGV de 26.02.1992), per la qual s'establixen els requisits i el procediment per a la concessió dels premis extraordinaris de Batxillerat de la Comunitat Valenciana, disposa, en l'apartat quart, que, anualment, la Direcció General d'Ordenació i Innovació Educativa convocarà els premis regulats en l'ordre esmentada. En compliment de la disposició citada esta direcció general ha resolt:
  
Primer
  
Es convoquen els premis extraordinaris de Batxillerat Unificat i Polivalent de la Comunitat Valenciana, corresponents al curs acadèmic 1999-2000.
  
Segon
  
1. Podran optar al premi extraordinari els alumnes que hagen cursat en centres docents espanyols els estudis de Batxillerat Unificat i Polivalent (1r, 2n i 3r) i els hagen finalitzat en el curs 1999-2000 i que tinguen una mitjana igual o superior a 8,5 punts, resultant de les qualificacions obtingudes en els tres cursos de BUP.
  
2. La qualificació mitjana s'obtindrà tenint en compte totes les matèries cursades per l'alumne, tant les comunes com les optatives. A les qualificacions se'ls assignarà el valor numèric següent:
  
Suficient: 5,5 punts.
  
Be: 6,5 punts.
  
Notable: 7,5 punts.
  
Excel·lent: 9 punts.
  
Tercer
  
1. En cada província es podrà concedir un premi extraordinari de batxillerat per cada 1.000 alumnes, o fracció superior a 500, matriculats en tercer curs de Batxillerat Unificat i Polivalent durant el curs acadèmic 1999-2000. Si en una província el nombre d'alumnes matriculats en este curs és inferior a 500, és podrà concedir un premi extraordinari.
  
2. Als efectes previstos en el paràgraf anterior, es tindran en compte tant els alumnes de centres públics com de centres privats i els alumnes matriculats en la modalitat d'ensenyament a distància.
  
Quart
  
1. Els alumnes que, reunint els requisits establits a l'apartat anterior, vulguen optar al premi extraordinari, s'hauran d'inscriure a l'institut en què es trobe el seu expedient acadèmic.
  
2. El termini d'inscripció dels alumnes que concórreguen a estos premis finalitzarà el 27 d'octubre de 2000.
  
3. Els alumnes, i els secretaris dels centres respectius, hauran d'omplir, per duplicat, el model d'inscripció que s'inclou com a annex a esta resolució.
  
4. Finalitzat el termini d'inscripció, i dins dels dos dies hàbils següents, els secretaris dels instituts trametran a les direccions territorials corresponents els models d'inscripció presentats. L'altre exemplar d'estos models s'arxivarà a la secretaria del centre.
  
Quint
  
1. Les proves s'estructuraran de la forma següent:
  
Primera part.
  
- Redacció de tipus assagístic sobre un tema de caràcter general o literari.
  
- Traducció directa i inversa de la llengua estrangera cursada amb el caràcter d'obligatòria per l'alumne.
  
Segona part: qüestions o exercicis pràctics sobre les matèries comunes del Batxillerat Unificat i Polivalent d'acord amb els següents criteris:
  
- A elegir per l'alumne entre Filosofia o Geografia i Història.
  
- A elegir per l'alumne entre Matemàtiques o Llatí
  
2. Les proves es realitzaran el dia 24 de novembre de l'any 2000, als locals que habiliten amb este fi els directors territorials, els quals ho comunicaran, amb temps suficient, a tots els centres implicats del seu àmbit territorial.
  
Sisé
  
1. Els tribunals encarregats d'efectuar les proves estaran formats per funcionaris de la Conselleria de Cultura i Educació, especialistes en cada una de les matèries que formen la prova.
  
2. Seran designats, en cada província, pel director territorial corresponent, que nomenarà els qui hauran d'actuar com a president i com a secretari del tribunal.
  
3. Actuarà com a president un funcionari que exercisca funcions d'inspecció i com a vocals professors d'Ensenyament Secundari, un dels quals actuarà com a secretari.
  
Setè
  
Els alumnes que obtinguen premi extraordinari rebran un document acreditatiu i podran optar als premis nacionals de Batxillerat convocats pel Ministeri d'Educació i Cultura.
  
Vuitè
  
Abans de la realització de les proves per a la concessió d'estos premis, la Direcció General d'Ordenació i Innovació Educativa i Política Lingüística dictarà les instruccions necessàries per al seu desplegament.
  
Novè
  
Esta resolució entrarà en vigor l'endemà de la publicació en el Diari Oficial de la Generalitat Valenciana.
  
València, 18 de setembre de 2000.- El director general d'Ordenació i Innovació Educativa i Política Lingüística: Josep Vicent Felip I Monlleó.
  
ANNEX
  
Premis extraordinaris de Batxillerat Unificat i Polivalent de la Comunitat Valenciana.
  
Inscripció
  
Cognoms i nom ...
  
Data de naixement ...
  
DNI ...
  
Adreça: carrer ...
  
Localitat ... CP ...
  
Província ...
  
Telèfon ...
  
Centre (s) en què ha cursat els estudis ...
  
Idioma cursat ...
  
Assignatures optatives cursades ...
  
Vol participar en les proves per a l'obtenció dels premis extraordinaris de Batxillerat Unificat i Polivalent de la Comunitat Valenciana, convocats per la Resolució de 18 de setembre de 2000.
  
..., ... de .. de 2000
  
Firmat:
  
EL DIRECTOR/LA DIRECTORA TERRITORIAL DE CULTURA I EDUCACIÓ DE ...
  
El secretari/la secretària de l'lES ... de ...
  
CERTIFICA:
  
Que l'alumne/l'alumna ... ha obtingut una nota mitjana de ... punts en les qualificacions obtingudes en els tres cursos de BUP, per la qual cosa té els requisits establits en l'Ordre de 10 de febrer de 1992 (DOGV del dia 26), per a participar en les proves per a l'obtenció dels premis extraordinaris de Batxillerat Unificat i Polivalent de la Comunitat Valenciana.
  
..., ... de ... de 2000
  
(Firma i segell del centre)